stanford-oval/wikipedia huggingface dataset:
Sara Tancredi
Taustaa

Saran äiti on kuollut Saran ollessa pieni. Saran isä on kuvernööri, joka murhataan toisella tuotantokaudella koska hän tiesi liikaa Yhtiöstä. Sara ja Michael saavat tältä ainoan jäljellä olevan johtolangan; avaimen sikarikerhon lokeroon, josta löytyy todiste siihen, että Lincoln lavastettiin varapresidentin veljen murhaan.
Sara on entinen narkomaani ja alkoholisti. Sarjan jaksossa ”My Brother’s keeper” (Veljeni puolesta) näytetään Saran menneisyyttä, jolloin hän työskenteli sairaalassa mutta käytti morfiinia ja joi. Saran huumeiden käyttö loppui, kun hän näki miehen jäävän auton alle muttei voinut vaikuttaa asiaan koska oli liian aineissa. Myöhemmin Sara menee terapiaan ja oltuaan 16 kuukautta kuivilla Fox Riverin vartijapäällikkö Brad Bellick (Wade Williams) tarjoaa hänelle työpaikkaa vankilan lääkärinä.
Pako

Ensimmäisellä tuotantokaudella Sara työskentelee Fox Riverin vankilan lääkärinä. Sara rakastuu sarjan päähenkilöön, vanki Michael Scofieldiin (Wentworth Miller). Sara auttaa Michaelin, tämän veljen Lincoln Burrowsin (Dominic Purcell) ja muutaman muun vangin karkuun jättämällä sairastuvan oven auki. Toisella tuotantokaudella Sara tapaa Michaelia ja ryhtyy pakenemaan tämän kanssa.
Kolmannella tuotantokaudella ”Yhtiön” agentti Gretchen (Jodi Lyn O’Keefe) ottaa Saran panttivangiksi jotta Michael auttaisi James Whistlerin ulos Sonasta. Michael auttaa Whistlerin ulos, mutta Yhtiö tappaa Saran siitä huolimatta. 
Neljännellä tuotantokaudella Michael kuulee Saran olevan elossa ja löytää tämän Saran perheystävän Brucen avulla. Sara auttaa Michaelia ja muita karkureita tuhoamaan Yhtiön. Neljännellä kaudella Sara myös odottaa Michaelille lasta ja pari menee naimisiin. Sara vangitaan Michaelin äidin murhasta, mutta Michael auttaa tämän ulos uhraten samalla oman henkensä. Sara nimeää lapsen Michaelin mukaan.
Aiheesta muualla

Sara Tancredi Prison Break Wikissä (englanniksi)
Safari-ralli 2023

|  Safari-ralli 2023 |
| --- | --- |
 7. osakilpailu 13 osakilpailusta kaudella 2023. 
Ajankohta:  22.–25. kesäkuuta 2023
Pituus:  19 erikoiskoetta, 356,98 km


Palkintokoroke
Voittaja:   Sébastien Ogier    Vincent Landais  (Toyota Gazoo Racing WRT)
Toinen:   Kalle Rovanperä    Jonne Halttunen  (Toyota Gazoo Racing WRT)
Kolmas:   Elfyn Evans    Scott Martin  (Toyota Gazoo Racing WRT)
Safari-ralli 2023 oli rallin maailmanmestaruussarjan kilpailu kaudella 2023. Kilpailu järjestettiin 22.–25. kesäkuuta 2023. Kilpailun keskuspaikka oli Naivashassa, Keniassa.
Kilpailuun kuului 19 erikoiskoetta, joiden pituus oli 356,98 kilometriä. Siirtymiä oli yhteensä 835,49 kilometriä.
Kilpailu oli kauden seitsemäs.
Kilpailijat

| Rally1-autot> Nro | Rally1-autot> Kuljettaja | Rally1-autot> Kartanlukija | Rally1-autot> Talli | Rally1-autot> Auto | Rally1-autot> Mestaruuskilpailu | Rally1-autot>  | Rally1-autot>  | Rally1-autot>  |
| --- | --- | --- | --- | --- | --- | --- | --- | --- |
| 4 |  Esapekka Lappi |  Janne Ferm |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 6 |  Daniel Sordo |  Cándido Carrera |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 7 |  Pierre-Louis Loubet |  Nicolas Gilsoul |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 8 |  Ott Tänak |  Martin Järveoja |  M-Sport Ford WRT | Ford Puma Rally1 | kuljettaja, kartanlukija, valmistaja |  |  |  |
| 9 |  Jourdan Serderidis |  Andy Malfoy |  M-Sport Ford WRT | Ford Puma Rally1 | kuljettaja, kartanlukija |  |  |  |
| 11 |  Thierry Neuville |  Martijn Wydaeghe |  Hyundai Shell Mobis WRT | Hyundai i20 N Rally1 | kuljettaja, kartanlukija, valmistaja |  |  |  |
| 17 |  Sébastien Ogier |  Vincent Landais |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 18 |  Takamoto Katsuta |  Aaron Johnston |  Toyota Gazoo Racing WRT | Toyota GR Yaris Rally1 | kuljettaja, kartanlukija |  |  |  |
| 33 |  Elfyn Evans |  Scott Martin |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
| 69 |  Kalle Rovanperä |  Jonne Halttunen |  Toyota Gazoo Racing WRT | Toyota GR Yaris Rally1 | kuljettaja, kartanlukija, valmistaja |  |  |  |
Lähde: 
Kilpailuun ilmoittautui kymmenen Rally1-autoa sekä 12 Rally2-autoa, jotka kilpailevat mestaruuspisteistä. Kilpailussa oli mukana myös viisi Rally3-autoa.
Tapahtumia

Esapekka Lappi jätti testierikoiskokeen kesken vetoakselin rikkoontumiseen.
Takamoto Katsuta kaatoi auton testierikoiskokeen kolmannella ajokerralla, mutta pääsi ajamaan erikoiskokeen loppuun.
Neuville keskeytti erikoiskokeella 6 neljänneltä sijalta etujousituksen rikkoutumiseen. Jousituksen kiinnitys irtosi ja rikkoi samalla vetoakselin sekä ohjaustehostimen. Tänakilla oli perjantaina rengasrikko, jonka vuoksi hän menetti puolitoista minuuttia aikaa, sekä moottoriongelmia, jolloin hän menetti vielä lisää aikaa.
Lappi keskeytti kolmannelta sijalta lauantaipäivän ensimmäisellä erikoiskokeella kun vetoakseli rikkoutui. Lappi lähti mukaan uudestaan sunnuntaina, mutta erikoiskokeella 14 vetoakseli rikkoutui jälleen.
Sunnuntaina Ogierin auton takaluukku irtosi erikoiskokeella 15, mutta hän säilytti johtoasemansa. Erikoiskokeella 18 Rovanperällä oli rengasrikko maalissa. Viimeisenä päivänä Rovanperä kavensi eroa Ogieriin, mutta sijoittui kilpailussa toiseksi Ogierin jälkeen.
Oliver Solberg ei ollut valinnut kilpailua osaksi WRC2-sarjaansa vaan osallistui kilpailuun sen ulkopuolella. Hän sai kahden minuutin aikasakon käytettyään yhden renkaan enemmän kuin oli sallittua. Solberg palautti renkaan valmistajalle, mutta se oli skannattu virkailijoiden toimesta ja siten laskettiin käytetyksi renkaaksi.
Kilpailun jälkeen Neuville ja Wydaeghe hylättiin, koska heihin yhteydessä ollut henkilö oli kulkenut kahdella erikoiskokeella tutustumisen jälkeen ilman lupaa. Neuville myönsi olleensa tietoinen henkilöstä ja oli pyytänyt häneltä tukea. Neuville otti vastuun tapauksesta. Erikoiskokeen voitto meni täten Tänakille ja Solberg nousi yhdeksänneksi kokonaiskilpailun tuloksissa.
Erikoiskokeet

Kilpailun aikataulu ja erikoiskokeiden voittajat:
| Päivä | Aika | Nro | Nimi | Pituus | Kuljettaja | Kartanlukija | Auto | Aika | Johtopaikka |
| --- | --- | --- | --- | --- | --- | --- | --- | --- | --- |
| 21. kesäkuuta | 10:01 | — | Shakedown Loldia | 5,40 km |  Kalle Rovanperä |  Jonne Halttunen | Toyota GR Yaris Rally1 | 3.32,4 | — |
| 22. kesäkuuta | 14:05 | SS 1 | Super Special Kasarani | 4,84 km |  Ott Tänak |  Martin Järveoja | Ford Puma Rally1 | 3.14,3 |  Ott Tänak |
| 23. kesäkuuta | 8.00 | SS 2 | Loldia 1 | 19,17 km |  Sébastien Ogier |  Vincent Landais | Toyota GR Yaris Rally1 | 13.50,3 |  Sébastien Ogier |
| 23. kesäkuuta | 9:18 | SS 3 | Geothermal 1 | 13,12 km |  Esapekka Lappi |  Janne Ferm | Hyundai i20 N Rally1 | 6.49,7 |  Sébastien Ogier |
| 23. kesäkuuta | 10:11 | SS 4 | Kedong 1 | 30,48 km |  Kalle Rovanperä |  Jonne Halttunen | Toyota GR Yaris Rally1 | 14.52,4 |  Sébastien Ogier |
| 23. kesäkuuta | 13:09 | SS 5 | Loldia 2 | 19,17 km |  Sébastien Ogier |  Vincent Landais | Toyota GR Yaris Rally1 | 13.50,2 |  Sébastien Ogier |
| 23. kesäkuuta | 14:27 | SS 6 | Geothermal 2 | 13,12 km |  Sébastien Ogier |  Vincent Landais | Toyota GR Yaris Rally1 | 6.46,5 |  Sébastien Ogier |
| 23. kesäkuuta | 15:20 | SS 7 | Kedong 2 | 30,48 km |  Sébastien Ogier |  Vincent Landais | Toyota GR Yaris Rally1 | 15.04,6 |  Sébastien Ogier |
| 24. kesäkuuta | 8:01 | SS 8 | Soysambu 1 | 29,32 km |  Sébastien Ogier |  Vincent Landais | Toyota GR Yaris Rally1 | 17.30.0 |  Sébastien Ogier |
| 24. kesäkuuta | 9:05 | SS 9 | Elmenteita 1 | 15,08 km |  Kalle Rovanperä |  Jonne Halttunen | Toyota GR Yaris Rally1 | 8.25,2 |  Sébastien Ogier |
| 24. kesäkuuta | 10:03 | SS 10 | Sleeping Warrior 1 | 31,04 km |  Kalle Rovanperä |  Jonne Halttunen | Toyota GR Yaris Rally1 | 17.57,7 |  Sébastien Ogier |
| 24. kesäkuuta | 14:01 | SS 11 | Soysambu 2 | 29,32 km |  Sébastien Ogier |  Vincent Landais | Toyota GR Yaris Rally1 | 17.23,4 |  Sébastien Ogier |
| 24. kesäkuuta | 15:05 | SS 12 | Elmenteita 2 | 15,08 km |  Takamoto Katsuta |  Aaron Johnston | Toyota GR Yaris Rally1 | 8.20,6 |  Sébastien Ogier |
| 24. kesäkuuta | 16:03 | SS 13 | Sleeping Warrior 2 | 31,04 km |  Kalle Rovanperä |  Jonne Halttunen | Toyota GR Yaris Rally1 | 19.07,7 |  Sébastien Ogier |
| 25. kesäkuuta | 6:55 | SS 14 | Malewa 1 | 9,00 km |  Kalle Rovanperä |  Jonne Halttunen | Toyota GR Yaris Rally1 | 6.05,1 |  Sébastien Ogier |
| 25. kesäkuuta | 7:51 | SS 15 | Oserian 1 | 18,33 km |  Sébastien Ogier |  Vincent Landais | Toyota GR Yaris Rally1 | 11.15,9 |  Sébastien Ogier |
| 25. kesäkuuta | 9:05 | SS 16 | Hell's Gate 1 | 10,53 km |  Ott Tänak |  Martin Järveoja | Ford Puma Rally1 | 5.29,7 |  Sébastien Ogier |
| 25. kesäkuuta | 11:12 | SS 17 | Malewa 2 | 9,00 km |  Kalle Rovanperä |  Jonne Halttunen | Toyota GR Yaris Rally1 | 6.02,6 |  Sébastien Ogier |
| 25. kesäkuuta | 12:08 | SS 18 | Oserian 2 | 18,33 km |  Takamoto Katsuta |  Aaron Johnston | Toyota GR Yaris Rally1 | 11.53,6 |  Sébastien Ogier |
| 25. kesäkuuta | 14:15 | SS 19 | Hell's Gate 2 Power Stage | 10,53 km |  Ott Tänak |  Martin Järveoja | Ford Puma Rally1 | 5.35,0 |  Sébastien Ogier |
Lähde:
Tulokset

| Merkintä | Luokka |
| --- | --- |
WRC: Rallin MM-sarjaan osallistuja, oikeutettu valmistajien pisteisiin.
WRC: Osallistuja MM-sarjaan, ei valmistajan pisteille.
WRC2: Rekisteröitynyt osallistuja WRC-2 -mestaruuteen
WRC3: Rekisteröitynyt osallistuja WRC-3 -mestaruuteen

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Talli> Yleiskilpailu | Aika> Yleiskilpailu | Ero> Yleiskilpailu | Luokka> Yleiskilpailu |
| --- | --- | --- | --- | --- | --- | --- | --- |
| 1. |  Sébastien Ogier |  Vincent Landais | Toyota GR Yaris Rally1 | Toyota Gazoo Racing WRT | 3:30.42,5 | 0.0 | WRC |
| 2. |  Kalle Rovanperä |  Jonne Halttunen | Toyota GR Yaris Rally1 | Toyota Gazoo Racing WRT | 3:30.49,2 | +6,7 | WRC |
| 3. |  Elfyn Evans |  Scott Martin | Toyota GR Yaris Rally1 | Toyota Gazoo Racing WRT | 3:33.41,0 | +2.58.5 | WRC |
| 4. |  Takamoto Katsuta |  Aaron Johnston | Toyota GR Yaris Rally1 | Toyota Gazoo Racing WRT | 3:34.06,3 | +3.23,8 | WRC |
| 5. |  Dani Sordo |  Cándido Carrera | Hyundai i20 N Rally1 | Hyundai Shell Mobis WRT | 3:35.47,9 | +5.05,4 | WRC |
| 6. |  Ott Tänak |  Martin Järveoja | Ford Puma Rally1 | M-Sport Ford WRT | 3:39.56,9 | +9.14,4 | WRC |
| 7. |  Pierre-Louis Loubet |  Nicolas Gilsoul | Ford Puma Rally1 | M-Sport Ford WRT | 3:46.58,2 | +16.15,7 | WRC |
| 8. |  Kajetan Kajetanowicz |  Maciej Szczepaniak | Škoda Fabia Rally2 evo | Kajetan Kajetanowicz | 3:57.15,9 | +26.33,4 | WRC2 |
| 9. |  Oliver Solberg |  Elliott Edmondson | Škoda Fabia Rally2 evo | Oliver Solberg | 3:59.46,5 | +29.04,0 | WRC |
| 10. |  Martin Prokop |  Zdeněk Jůrka | Ford Fiesta Rally2 | Martin Prokop | 4:08.43,6 | +38.01,1 | WRC2 |
Lähde:
Tulokset > Power Stage -sijoitukset

| Sija | Kuljettaja | Aika | Luokka | Pisteet |
| --- | --- | --- | --- | --- |
| 1. |  Ott Tänak | 5.35,0 | WRC | 5 |
| 2. |  Kalle Rovanperä | +0,7 | WRC | 4 |
| 3. |  Sébastien Ogier | +3,2 | WRC | 3 |
| 4. |  Esapekka Lappi | +3,8 | WRC | 2 |
| 5. |  Elfyn Evans | +6,0 | WRC | 1 |
Lähde:
Enda Kenny

| Enda Kenny |
| --- | --- |
 Kenny elokuussa 2014
Taoiseach
 9.3.2011–14.6.2017  
Presidentti:  Mary McAleese Michael D. Higgins
Varapääministeri:  Eamon Gilmore Joan Burton Frances Fitzgerald
Edeltäjä:  Brian Cowen
Seuraaja:  Leo Varadkar
Irlannin puolustusministeri
 6.5.2016–14.6.2017  
Edeltäjä:  Simon Coveney
Seuraaja:  Leo Varadkar
Irlannin turismi- ja kauppaministeri
 15.12.1994–26.6.1997  
Taoiseach:  John Bruton
Edeltäjä:  Charlie McCreevy
Seuraaja:  Jim McDaid
Henkilötiedot
Syntynyt: 24. huhtikuuta 1951 (ikä 73) Castlebar, Irlanti
Puoliso:  Fionnuala O’Kelly (vih. 1992)
Tiedot
Puolue:  Fine Gael
Uskonto:  roomalaiskatolinen
 Nimikirjoitus
Enda Kenny (s. 24. huhtikuuta 1951) on irlantilainen poliitikko, joka toimi Irlannin pääministerinä eli taoiseachina maaliskuusta 2011  kesäkuuhun 2017. Kenny oli Fine Gael -puolueen puheenjohtaja 2002–2017. Aiemmin Kenny toimi turismista ja kaupankäynnistä vastaavana ministerinä John Brutonin hallituksessa vuosina 1994–1997.
Poliittinen ura

Kenny oli ehdolla Fine Gaelin puheenjohtajaksi vuonna 2001 John Brutonin jouduttua eroamaan tehtävästä hävittyään häntä kohtaan esitetyn luottamusäänestyksen äänin 39–33. Puheenjohtajaäänestyksessä Kenny kuitenkin hävisi Michael Noonanille, jonka kausi puolueen johdossa jäi lyhyeksi Fine Gaelin kärsittyä historiansa surkeimman tuloksen vuoden 2002 vaaleissa. Pian vaalien jälkeen pidetyssä puoluekokouksessa Enda Kenny valittiin Noonanin seuraajaksi. Valintansa jälkeen Kenny julisti Fine Gaelin suruajan olevan ohi, puolueen nousevan ylös maasta ja näyttävän sen olevan varteenotettava poliittinen voima.
Poliittinen ura > Pääministerinä

Kennyn johtama Fine Gael voitti helmikuussa 2011 järjestetyt parlamenttivaalit. Siitä tuli parlamentin suurin puolue, mutta ei saavuttanut ehdotonta enemmistöä. Fine Gael aloitti hallitusneuvottelut Työväenpuolueen kanssa. Puolueet pääsivät sopuun koalitiohallituksen muodostamisesta 6. maaliskuuta. Vaalikampanjan aikana Kenny ilmaisi hänen tärkeimpiä tavoitteitaan olevan uudelleenneuvotella Irlannille järjestetyn usean miljardin euron pelastuspaketin ehdoista.
Parlamentin jäsenet kokoontuivat ensimmäisen kerran vaalien jälkeen 9. maaliskuuta 2011 ja valitsivat Kennyn Irlannin uudeksi taoiseachiksi äänin 117–27. Samana päivänä hän myös ilmoitti uuden hallituksen ministerien nimet. Kennystä tuli 59 vuoden ja 11 kuukauden iässä toiseksi vanhin henkilö, joka on ensimmäistä kertaa aloittanut taoiseachina.
Kenny ajoi parlamentin ylähuoneen, Seanad Éireannin, lakkauttamista lokakuussa 2013 pidetyssä kansanäänestyksessä, jossa lakkautusehdotusta kuitenkin lopulta hylättiin äänestäjien enemmistön (51,7 %) vastustettua sitä. Kennyn mukaan ylähuoneen lakkautus olisi säästänyt noin 20 miljoonaa euroa vuodessa. Hän myös kertoi pitävänsä ylähuonetta epädemokraattisena ja elitistisenä historiallisena jäänteenä.
Vuoden 2016 parlamenttivaaleissa Kennyn johtama hallitus ei onnistunut säilyttämään enemmistöään, mutta Kenny piti asemansa taoiseachina sitoutumattomien parlamenttiedustajien ja oppositiopuolue Fianna Fáilin hiljaisella tuella. Vaalituloksen lisäksi Kennyn toiminta Irlannin poliisivoimiin kohdistuneiden kriisien hoidossa johti kuitenkin hänen asemansa heikkenemiseen puolueen sisällä. Lopulta kesällä 2017 Kenny ilmoitti eroavansa. Hän oli erotessaan pitkäaikaisin Fine Gael -taustainen taoiseach Irlannin historiassa. Kennyn tilalle puolueen johtoon ja taoiseachiksi nousi Leo Varadkar 14. kesäkuuta 2017.
Poliittinen ura > Irlannin säästötoimet ja toipuminen talouskriisistä

Ensimmäisinä toiminaan taoiseachina Kenny leikkasi omaa palkkaansa. Taoiseachin lisäksi tánaisten (varapääministeri) ja muiden hallituksen ministerien palkkoja pienennettiin osana säästötoimia. Toisena toimenpiteenä Kenny pyysi muun muassa Irlannin poliisivoimia ja oikeus- sekä liikenneministeriötä tekemään suunnitelman matkustuskustannusten vähentämiseksi.
Kennyn lupaus Irlannin pelastuspaketin ehtojen helpottamisesta toteutui heinäkuussa 2011 Euroopan unionin sopiessa Irlannille annettujen lainojen korkotason alentamisesta ja maksuajan pidentämisestä. Vuoden 2011 lopulla hallitus ilmoitti suurista menoleikkauksista ja veronkorotuksista. Kenny kertoi televisiopuheessaan leikkausten kohdistuvan muun muassa terveys- ja koulutussektorille. Lisäksi arvonlisäveron kaavailtua korotusta aikaistettiin.
Irlannin irtautuessa EU:n ja IMF:n kolmivuotisesta pelastuspaketista joulukuussa 2013 Kenny piti puheen, jossa hän kertoi maan olevan menossa oikeaan suuntaan talouden alkaessa samaan aikaan toipua. Irlannista tuli samalla ensimmäinen euroalueen maa, jonka tukipakettiohjelma saatiin onnistuneesti päätökseen.
Vuoden 2016 vaalien lähestyessä Irlannin talous kasvoi EU-maiden kovinta tahtia kansainvälisten suuryritysten vetämänä, minkä lisäksi työttömyysaste oli pudonnut 15:stä alle yhdeksään prosenttiin. Kennyn hallitus sai kuitenkin paljon kritiikkiä maan asuntopulasta ja terveydenhuollon tilanteesta. Lisäksi hallituksen suunnittelemaa vesimaksua vastaan oli protestoitu voimakkaasti.
Poliittinen ura > Suhteet katoliseen kirkkoon

Heinäkuussa 2011 Kenny hyökkäsi parlamentissa voimakkaasti katolista kirkkoa vastaan sen lasten hyväksikäyttöjen peittelyn vuoksi. Ns. Cloynen raportin julkaisun jälkeen useat poliitikot vaativat paavin nuntiuksen karkottamista maasta, jonka jälkeen paavi kutsuikin lähettiläänsä Roomaan kuultavaksi. Raportti käsitteli Etelä-Irlannin Cloynen hiippakunnassa tapahtuneita lasten hyväksikäyttötapauksia. Kenny itse piti Cloynen raporttia osoituksena kirkkoa hallitsevasta narsismista ja elitismistä. Hänen mukaansa katolinen kirkko huolehti vain ensisijaisesti omasta maineestaan eikä lasten kärsimyksistä.
Kenny pyysi helmikuussa 2013 anteeksi Magdalena-pesuloiden uhreilta. Katolisen kirkon ylläpitämiin pesuloihin pakotettiin työskentelemään naisia, joita syytettiin esimerkiksi sopimattomasta käytöksestä, kuten avioliiton ulkopuolisesta raskaudesta. Elinoloja pesuloissa kuvailtiin epäinhimillisiksi ja nöyryyttäväksi. Anteeksipyyntö seurasi hallituksen raportin myötä, joka käsitteli pesuloiden toimintaa. Raportin mukaan Irlannin valtion lähettämänä pesuloihin päätyi työskentelemään neljäsosa naisista. Kenny piti asiaa kansallisena häpeänä ja lupasi korvauksia Magadalena-pesuloiden uhreille.
Perhe

Kenny on ollut naimisissa dublinilaisen Fionnuala O’Kellyn kanssa vuodesta 1992. Parilla on kolme lasta: yksi tytär ja kaksi poikaa. O’Kellyn serkku on irlantilainen Fine Gaelin europarlamentaarikko Seán Kelly.
Aiheesta muualla

Kuvia tai muita tiedostoja aiheesta Enda Kenny Wikimedia Commonsissa
Kennyn esittely Fine Gaelin sivustolla (Arkistoitu – Internet Archive) (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: Brian Cowen | Irlannin tasavallan taoiseach 2011–2017 | Seuraaja: Leo Varadkar |
Kenny ja Barack Obama kuvattuna Valkoisessa talossa Pyhän Patrickin päivänä 17. maaliskuuta 2011
Sella Giudicarie

| Sella Giudicarie |
| --- | --- |
 Roncone
 Sella Giudicarie
 Koordinaatit: 45°59′0.96″N, 10°40′9.12″E 
Valtio:   Italia
Alue:  Trentino-Etelä-Tiroli
Maakunta:  Trento
Perustettu:  1. tammikuuta 2016
Pinta-ala:  
 – Maa:  85,76  km²
Korkeus:  842 (min 650 – max 2 997) m
Väkiluku (2014):  2 955 
 – Väestötiheys:  34,46  as./km²
 
 Kunnan kotisivut 
Infobox OKVirheellinen NIMI-arvo: 
Sella Giudicarie on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä kuntaa Bondo (704 asukasta), Breguzzo (572 asukasta), Lardaro (228 asukasta) ja Roncone (1 451 asukasta) yhdistyivät.
Aiheesta muualla

Kuvia tai muita tiedostoja aiheesta Sella Giudicarie Wikimedia Commonsissa
Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme
Sherri ja Terri

| Sherri ja Terri |
| --- | --- |

Ensiesiintyminen:  ”Ydinvoimala” (1. tuotantokausi)
Ääninäyttelijät:  Russi Taylor (kaudet 1.–30.) Grey DeLisle
Henkilötiedot
Sukupuoli:  Nainen
Hiukset:  Violetit
Ikä:  10
Ammatti:  Koululainen
Tärkeimmät sukulaiset:  Isä Barry Mackleberry Äiti Mary Mackleberry
Sherri ja Terri Mackleberry ovat kuvitteellisia hahmoja animaatiosarjassa Simpsonit. He ovat identtiset kaksoset, jotka ovat Bart Simpsonin luokkatovereita. Molempia sisaruksia ääninäytteli Russi Taylor.
Taylorin kuoltua vuonna 2019 Sherrin ja Terrin sekä Taylorin muiden hahmojen uudeksi ääninäyttelijäksi tuli 31. tuotantokaudesta alkaen Grey DeLisle.
Sherri ja Terri kiusoittelevat tai yllyttävät toisinaan Bart Simpsonia, mutta eivät itse koskaan syyllisty pahantekoon. Heillä on tapana pilkata niitä lapsia, jotka eivät ole koulussa suosittuja, mutta toisinaan he ovat myös Lisa Simpsonin kanssa. Useimmin Sherrin ja Terrin seurassa nähdään Janey, monesti hyppäämässä narua. Bartin on muutaman kerran mainittu olevan ihastunut joko Sherriin tai Terriin, mutta tämä ei yleensä ole johtanut mihinkään.
Sherrillä ja Terrillä on violetit hiukset ja violetit mekot ja hieman kalpeampi ihonväri kuin useimmilla muilla sarjan hahmoilla. Ulkonäöstä heitä ei pysty erottamaan mitenkään ja myös heidän äänensä ovat lähes identtiset. He esiintyvät usein kaksosuuteen liittyvissä vitseissä. Simpsonien vanhassa alkutunnuksessa Sherri ja Terri soittavat huiluja koulun orkesterissa, alkutunnuksen uudessa versiossa he näpelöivät kännyköitään muiden lasten soittaessa.
Sherri ja Terri tekivät ensiesiintymisensä 1. tuotantokauden kolmannessa jaksossa ”Ydinvoimala”, jonka mukaan heidän isänsä oli Springfieldin ydinvoimalassa Homer Simpsonin esimiehenä (vielä saman jakson aikana Homer tosin palkattiin ydinvoimalassa eri tehtävään). Myös Sherrin ja Terrin äiti on nähty sarjassa muutaman kerran. Perheen sukunimi Mackleberry paljastui vasta 25. kauden jaksossa ”Sukellusveneseikkailu”, jossa nähtiin rehtori Skinnerin pitelemä nimilista koulun oppilaista. 28. kauden jakson ”Kauhujen talo, osa 27” mukaan Sherrin ja Terrin vanhempien nimet ovat Mary ja Barry, ja heillä on myös keskenään identtiset kaksosveljet Jerry ja Larry.
Tulevaisuuteen sijoittuvan 16. kauden jakson ”Kurkistus tulevaisuuteen” perusteella Nelson Muntz on lukioiässä saattanut sekä Sherrin että Terrin raskaaksi. 27. kauden tulevaisuusjaksossa ”Barthood” myös Bartilla on teini-ikäisenä lyhyt suhde kummankin kaksosen kanssa, tosin hän oli ilmeisesti kiinnostunut vain Terristä.